Document ID: /roh_data/filtered/fineweb-2-filterrobots_roh.jsonl.gz/44174

Fin dumengia suentermezdi ha il chantun registrà en il ravugl da la scola da Malans 26 persunas testadas positiv sin il coronavirus. Da quai èn 25 uffants da la scola primara. Plirs resultats mancan anc.
Sinaquai ha l’Uffizi chantunal da sanadad relaschà mesiras, en discussiun cun glieud da la vischnanca e da la scola da Malans. Il glindesdi datti ina segunda runda da tests singuls da corona.
Plinavant scroda l’instrucziun en scola fin mardi saira. Ed ad interim vala en l’intern da tut ils bajetgs da scola da Malans in obligatori da purtar mascrina. Il mardi cura ch’ils resultats dals segunds tests èn avant maun, veglian els evaluar da nov la situaziun, scriva l’Uffizi chantunal da sanadad.